A Bizottság 92/19/EGK irányelve

(1992. március 23.)

a takarmánynövény-vetőmagok forgalmazásáról szóló 66/401/EGK irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 90/654/EGK irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 2. cikke (1a) bekezdésére,

mivel a 66/401/EGK irányelvben szereplő fajok keresztezéséből származó hibridekre vonatkozó tudományos és műszaki ismeretek fejlődésének fényében a Festuca pratensis Hudsonnak a Lolium multiflorum Lam.-mal történő keresztezéséből származó hibrideket – a Közösségen belüli megnövekedett jelentőségük miatt – az említett irányelv hatálya alá kell vonni;

mivel a tudományos és műszaki ismeretek fejlődésének fényében az említett irányelv II. és III. mellékletét módosítani kell annak érdekében, hogy azok igazodjanak a Festulolium faj vetőmagjai, valamint tételeinek és mintáinak tömege által kielégítendő feltételekhez;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/401/EGK irányelv a következőképpen módosul:

1. A 2. cikk (1) bekezdése A. pontjának a) alpontja a következő rendelkezéssel egészül ki:

"Ez a meghatározás a fent említett fajok keresztezésének eredményeként létrejött következő hibridre is vonatkozik.

Festuca pratensis Hudson x Lolium multiflorum Lam. | A réti csenkesz és az olasz perje (a hollandperjét is beleértve) keresztezéséből származó hibrid (x Festulolium)." |

2. A 3. cikk (1) bekezdésében a "Festuca rubra L." szövegrész után a szöveg az "x Festulolium" szövegrésszel egészül ki.

3. Az I. melléklet 3. pontjában a "vagy x Festulolium" szövegrész minden alkalommal megjelenik a "Lolium faj" szövegrész után.

4. A II. melléklet I. része 2. pontjának A. alpontjában a

"Festuca rubra L."

szövegrész után a szöveg a következőképpen egészül ki:

"1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |

x Festulolium | 75(a) | | 96 | 1,5 | 1,0 | 0,5 | 0,3 | | | | 0 | 0(j) (k) | | 5(n)" |

5. A II. melléklet II. része 2. pontjának A. alpontjában a

"Festuca rubra L."

szövegrész után a szöveg a következőképpen egészül ki:

"1 | 2 | 3 | 4 | 5 | 6 | 7 | 8 |

x Festulolium | 0,3 | 20 (a) | 2 | 5 | 5 | | (j)" |

6. A III. mellékletben a

"Festuca rubra L."

szövegrész után a szöveg a következőképpen egészül ki:

"1 | 2 | 3 | 4 |

x Festulolium | 10 | 200 | 60" |

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1992. június 30-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1992. március 23-án.

a Bizottság részéről

Ray Mac Sharry

a Bizottság tagja

[1] HL 125., 1966.7.11., 2298/66. o.

[2] HL L 353., 1990.12.17., 48. o.

--------------------------------------------------